Ministry y’eby’obulamu erangiridde okubalukawo kw’ekirwadde kya ebola mu Uganda, abantu 7 bebakazulwa nakyo mu district y’e Mubende.
Ministry y’eby’obulamu egamba nti nga 15 omwezi guno, mu ddwaliro e Mubende abalwadde baatandika okufa nga kiteeberezebwa nti musujja, okutanaka n’okuvaamu omusaayi mu buli kitundu kyomubiri gwabwe.
Abantu bano bangenzi bagyibwako ebintu ebyenjawulo nebitwalibwa mu kitongole ekinonyereza ku ndwadde enkambwe ekya Uganda Virus Research Institute Entebbe okwekebejjebwa.
Abalwadde abalala bawuddwamu nebateekebwa mu kitundu kye Madudu, ng’okunonyereza bwekugenda mu maaso.
Abakafa kuliko omwana owemyezi 10 okuva ku kyalo Kilwani, mu ggombolola ye Kiruma ngono yafa nga 11/09/2022 mu ddwaliro lya St. Florence medical clinic e Madudu, omulala wa myaka 32 nga abadde Nurse mu ddwaliro eryo erya St. Florence Medical Clinic Madudu, nga ye yafa nga 15/09/2022.
Omulala wa myaka 43 mutuuze we Bulega yafa nga 01/09/2022 mu ddwaliro ekkulu e Mubende, omulala mwana wa myezi 10 naye mutuuze we Bulega mu ggombolola ye Kiruma naye yafa nga 12/09/2022 yafiira Kiboga era naazikibwa.
Omulala eyafudde wa myaka 56 naye mutuuze ku kyalo Bulega mu ggombolola ye Kiruma yafa nga 13/09/2022 mu ddwaliro e Mubende, ssonga omwana omulala ow’emyaka 2 omutuuze we Bulenga, mu muluka gwe Kakenzi mu ggombolola ye Madudu yafudde nga 15/09/2022 bweyabadde yakatuusibwa mu kalwaliro akaliranyewo.
Ministry y’eby’obulamu egamba nti okunonyereza kwakizudde nga ekirwadde kya Ebola owekika kya ‘Ebola Sudan variant’ yeyalumbye abatuuze mu district ye Mubende.
Ministry y’eby’obulamu eragidde abasawo abajjajabi n’abantu okubeera obwerinde ku kirwadde kino.
Omuntu afunye akawuka ka ebola afuna omusujja ogw’amaanyi, okulumwa enyingo,ssenyiga, n’okuvaamu omusaayi mu bitundu by’omubiri ogwenjawulo.
Bisakiddwa: Ddungu Davis
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn